कथा महोत्सव में भजनों पर झूमते श्रद्वालु।
भास्कर संवाददाता | गंगरार
कृष्ण ने धर्म की रक्षा के लिए अवतार लिया उनका व्यक्तित्व कृतित्व बहुआयामी व बहुरंगी था। श्रीकृष्ण परब्रह्म होते हुए भी सफल व गुणवान दिव्य मनुष्य हैं। उक्त बात पंडित अशोक व्यास ने स्थानीय गौतमाश्रम में शिक्षाविद स्व जगदीशचंद्र उपाध्याय की स्मृति में मंदिर निर्माण एवं मूर्तियों की प्राण प्रतिष्ठा के उपलक्ष्य में आयोजित श्रीमद भागवत ज्ञान यज्ञ के पांचवें दिन रात्रि में कही।
इस अवसर पर छप्पन भोग व गोवर्धन पूजा, राजा इन्द्र के कोप व श्री कृष्ण की लीलाओं पर संगीतमय स्वर लहरियों व शिक्षाप्रद दृष्टान्त के साथ व्याख्यायित करते हुए पंडित व्यास ने कहा की श्रीकृष्ण के ज्ञान, भक्ति व कर्म से ओतप्रोत उपदेश व आदर्शों से प्रेरणा लेकर जीवन को धन्य बनाने का आव्हान किया।
पंडित व्यास ने भावों की प्रबलता व प्रेम पर विस्तार से मिमांसा करते हुए कहा की मन को निर्मल कर प्रेम पूर्वक परमात्मा के यशोगान करने पर कल्याण सम्भव हो सकेगा। उन्होंने संस्कार का महत्व बताते हुए कहा की बचपन के संस्कार ही जीवन में आदर्श स्थापित करते हैं। कथा प्रसंग में श्रीकृष्ण के संग ग्वाल सखा व ब्रज वासियों का सजीव चित्रण करते हुए गोवर्धन पर्वत जिसे कृष्ण द्वारा तर्जनी अंगूली पर उठाते हुए व छप्पन भोग की झांकी का मनोहारी दृश्यों की प्रस्तुतियों से पंडित व्यास व आयोजक ओम प्रकाश उपाध्याय परिवार ने कथा प्रसंगों की जीवंतता का आभास कराया व समूचे पांडाल में उपस्थित श्रृद्धालुओं ने आरती उतार छप्पन भोग का प्रसाद ग्रहण किया।
इधर प्रातः पुर्बिया ब्राह्मण समाज द्वारा पंडित मदन मोहन के सानिध्य में यज्ञ में आहुतिया दी गई। आयोजक ओमप्रकाश उपाध्याय ने बताया कि सेामवार सुबह भागवत कथा की पूर्णाहुतियां 7ः30 से 9ः30 बजे तक होगी। सुबह 10 बजे से सदर बाजार स्थित पुरानी तहसील कार्यालय से शोभायात्रा प्रस्थान होकर नगर के मुख्य मार्गो से होते हुए गौतमाश्रम पहुंचेगी जहां अभिजीत मुहूर्त में मन्दिर में मूर्तियों की प्राण प्रतिष्ठा की जाएगी। उपाध्याय ने अतिथि रमेशचन्द्र, डाॅ. बी पी चतुर्वेदी, दुर्गेश कुमार द्विवेदी तथा भगवानलाल सालवी का उपरणा ओढ़ा स्वागत किया।
कथा महोत्सव में व्यास पीठ पर आरती करते हुए